สวัสดีค่ะ หนูอายุ 16 มีอาการปวดท้องแบบจี๊ดๆ บางทีก็ปวดด้านขวา และซ้ายบางครั้งปวดตรงกลางลงมาถึงอวัยวะเพศ เหมือนปวดประจำเดือน ปวดๆหายๆ มีตกขาวนิดหน่อยค่ะ และเมื่อคืนมีเหมือนตกขาวสีน้ำตาลหรืออาจจะเป็นเลือดประจำเดือนอันนี้ไม่แน่ใจ ปวดมาประมาณ 1 สัปดาห์แล้วค่ะ อยากทราบว่าอาการแบบนี้ มีใครเคยเป็นบ้างคะ
สวัสดีค่ะ อาการปวดท้องจี๊ดๆดังกล่าวมา อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดแนะนำว่าถ้าปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด